**Sodelujte pri novem štetju kilometrov, ur in kalorij rekreativcev!**

Želite povečati prepoznavnost svojega dogodka? Potem izkoristite brezplačen vpis podatkov v

**KOLEDAR REKREACIJE 2017**

Koledar rekreacije zajema podatke o športnorekreativnih, turističnorekreativnih in gibalnorekreativnih prireditvah, ki so namenjene ljubiteljskim športnikom.

Vanj lahko vpišete katero koli prireditev, kot so na primer: planinski izlet v gore ali sredogorje, turističen pohod ali pohodni izlet, test hoje na 2 km, tekaški maraton ali polmaraton, krajši cestni ali izvencestni tek, gorski tek kros, Cooperjev tekaški preizkus, gorskokolesarski ali cestni kolesarski izlet ali maraton, kronometer ali rekreativna kolesarska dirka, triatlon ali duatlon, smučarski tekaški maraton, alpska smučarska tekma, plavalni maraton ali Cooperjev plavalni preizkus, jamarski izlet, malonogometni, odbojkarski ali košarkarski turnir, plesni, smučarski ali kakšen drug tečaj, oziroma katero izmed drugih aktivnosti, ki je namenjena rekreativcem …

Podatke o enem ali več dogodkih vpišite v **informacijski sistem REKREACIJA.SI** (prej si enostavno in brezplačno uredite dostop) ali po elektronski pošti sporočite vsaj osnovne podatke: naziv, datum, panoga, kraj, organizator, kontaktni podatki (telefon, spletna stran, e-pošta …), po možnosti pa tudi kratek opis.

Na podlagi sklenjenih dogovorov z mediji in partnerskega sodelovanja z Olimpijskim komitejem Slovenije – Združenjem športnih zvez zagotavljamo tudi brezplačno možnost medijske pozornosti. Z vpisom podatkov v sistem bodo podatki objavljeni na portalih www.rekreacija.si, www.infosport.si, www.rtvslo.si/rekreacija in www.aktivni.si, mobilnem Infosportu, s pomočjo Slovenske tiskovne agencije pa vpisane podatke dajemo na voljo tudi vsem ostalim medijem (radio, tv, splet, časopisi, revije, mobilne objave …).

Posebej poudarjamo, da bomo dogodke izbranih športnih panog, v začetku januarja, objavili tudi v Delovi prilogi **POLET**.

Organizatorjem, ki boste podatke vpisali neposredno v aplikacijo, ponujamo še možnost brezplačne objave reklamne pasice na portalu www.rekreacija.si. Med vsemi vpisanimi bomo 21. decembra izžrebali po pet dogodkov na letni čas in jim brezplačno odstopili reklamni prostor (reklamne pasice zagotovi organizator, z njim pa sklenemo poseben dogovor).

**Podatke vpišite do PETKA, 9. DECEMBRA 2016, preko spletne aplikacije na** [**www.rekreacija.si**](http://www.rekreacija.si).

Informacije: Žiga Černe, Športna zveza Ljubljane, telefon 041 537 097, e-pošta koledar@rekreacija.si

**POVEJTE NAPREJ!**